Niclas Füllkrug

Niclas Füllkrug (lindur më 9 shkurt 1993) është një futbollist profesionist gjerman i cili luan si sulmues për klubin italian Milan, në huazim nga West Ham United, dhe kombëtaren gjermane.

Füllkrug e nisi karrierën e tij te Werder Bremeni, duke luajtur fillimisht me ekipin rezervë. Ai më pas debutoi me ekipin e parë si dhe shpenzoi sezonin 2013–14 në huazim te Greuther Fürth. Pas kësaj, ai u transferua te 1. FC Nürnberg, duke zhvilluar paraqitje pozitive që i mundësuan një kalim te Hannover 96. Në prill 2019, ai u rikthye te Werder Bremeni, duke luajtur katër sezone para se të kalonte te Borussia Dortmundi në vitin 2023.

Füllkrug ka luajtur me disa ekipe moshash të Gjermanisë. Ai u ftua për herë të parë në ekipin e parë në nëntor 2022 dhe ka luajtur në FIFA Kupën e Botës 2022 dhe UEFA Euro 2024.

Karriera me klube
Werder Bremen
Füllkrug luajti për tetë vite me klubin TuS Ricklingen, pjesë e qarkut Ricklingen të Hanoverit, ku u stërvit nga babai i tij. Gjatë kohës së tij me këtë klub, ai regjistroi mesatarisht 160 gola për sezon. Ai u bë pjesë e akademisë së Werder Bremenit në verën e vitit 2006 në moshën 14 vjeç, duke refuzuar oferta nga pesë klube të Bundesligës, përfshirë Hannover 96.

Pasi shpenzoi disa vite në akademi, Füllkrug filloi karrierën e tij si profesionist me ekipin rezervë të klubit.

Më 24 gusht 2013, Füllkrug u huazua te Greuther Fürth për një sezon. Më 2 nëntor, ai shënoi katër gola, tre prej të cilave brënda 12 minutash, në një fitore 6–2 kundër Erzgebirge Aue në transfertë. Në mars 2014, ai pësoi një dëmtim në ligamentin e kyçit të djathtë në fitoren 2–0 kundër VfL Bochum; ky dëmtim e mbajti jashtë fushës për katër javë.

1. FC Nürnberg
Në verën e vitit 2014, Füllkrug u transferua te 1. FC Nürnberg në njē marrëveshje "afatgjate", e cila u raportua të ishte tre-vjeçare. Si pjesë e transferimit, Werder Bremeni siguroi të drejtën e riblerjes për një shumë të pacaktuar.

Hannover 96
Në korrik 2016, Füllkrug u transferua te Hannover 96, duke firmosur një marrëveshje katër-vjeçare. Shuma e transferimit u raportua të ishte 2 milion € plus 1 milion € bonuse të ndryshme.

Füllkrug nuk shënoi në tetë ndeshjet e para në Bundesligë për sezonin 2017–18; golat e tij të parë erdhën në formën e një dopiete në fitoren 2–1 kundër Augsburgut. Më 13 janar 2018, ai shënoi një tregolësh në ndeshjen kundër Mainz 05. Ai vazhdoi me formën pozitive, duke e mbyllur sezonin me 14 gola; paraqitjet e tij bënë që media ta lidhte me një thirrje të mundshme në ekipin kombëtar.

Në verën e vitit 2018, Borussia Mönchengladbach bëri një ofertë zyrtare për Füllkrug, duke ofruar 18 milion €. Për sulmuesin kishte oferta edhe nga Anglia, por Hannoveri i refuzoi, duke njoftuar rinovimin e kontratës me lojtarin deri në vitin 2022.

Ai pësoi një dëmtim në kyçin e këmbës në një ndeshje kundër Eintracht Frankfurtit më 30 shtator. Pavarësisht kësaj, ai u aktivizua në ndeshjen e rradhës në kampionat kundër Stuttgartit, duke ndihmuar ekipin të merrte një fitore 3–1 dhe të largohej nga vendi i fundit në renditje. Pavarësisht se nuk ishte rikuperuar nga dëmtimi në kyç, Füllkrug u aktivizua në dy ndeshjet e rradhës kundër Bayer Leverkusenit dhe Augsburgut. Pas kësaj, ai humbi ndeshjen e kupës kundër Wolfsburgut, ku Hannover u eliminua. I pyetur për mungesën e Füllkrug, trajneri André Breitenreiter deklaroi se ky dëmtim e ka ndjekur lojtarin për vite me rradhë, duke shtuar se ai vendosi të mos luante në këtë ndeshje pasi nuk ndihej "i sigurtë". Pasi u konsultua me një specialist, Füllkrug u rikthye në stërvitje më 20 nëntor dhe u aktivizua në katër ndeshjet e rradhës së ekipit.

Megjithatë, problemet në gju u rikthyen sërisht, duke bërë që ai të humbiste ndeshjen kundër Freiburgut. Klubi njoftoi se dëmtimi ishte i rëndë dhe se lojtari me shumë mundësi do të humbiste pjesën e mbetur të sezonit. Dëmtimi kërkonte operacion dhe u zbulua se ishte dëmtim i kërcit në gjurin e tij të djathtë, dëmtimi i tretë i këtij lloji të karrierës së tij. Ai më parë ka pësuar dëmtim të kërcit me Werder Bremenin (janar 2013, gjuri i djathtë) dhe Nürnbergun (mars 2015, gjuri i majtë).

Rikthimi te Werder Bremen
Në prill 2019, Werder Bremen njoftoi se Füllkrug do të bëhej lojtar i tyre që nga sezoni i ardhshëm 2019–20. Shuma e transferimit nuk u bë e ditur edhe pse media gjermane kishte disa verdikte: Deichstube raportoi se Bremen pagoi 6.3 milion € plus 500,000 € bonuse kurse Sportbuzzer pretendoi se transferimi kushtoi 7 milion €. Ish klubi i tij 1. FC Nürnberg përtoi 10% të shumës së transferimit. Sezoni i tij i parë pas rikthimit u kushtëzua nga një dëmtim i rëndë që pësoi në gju në shtator 2019, duke humbur disa muaj. Ai e mbylli sezonin me vetëm 11 ndeshje dhe 4 gola.

Më 26 shtator 2020, Füllkrug shënoi tregolëshin e tij të dytë në Bundesligë në fitoren 3–1 në transfertë kundër Schalke 04. Në atë sezon, ai u kushtëzua sërisht nga dëmtimet, duke u aktivizuar në vetëm 21 ndeshje midis kampionatit dhe kupës.

Në fillimin e sezonit 2021–22, Füllkrug e humbi vendin e titullarit ndaj blerjes së re Marvin Ducksch. Megjithatë, me ardhjen e Ole Werner si trajneri i ri, Füllkrug dhe Ducksch filluan të luanin sëbashku. Ai shënoi 19 gola në ligën e dytë gjermane duke ndihmuar Werderin të rikthehej në elitë pas një sezoni. Pas rikthimit në Bundesligë, Füllkrug përjetoi një formë shumë të mirë, duke shënuar 10 gola në 14 ndeshjet e para të sezonit. Kjo gjë shtyu trajnerin e ekipit kombëtar Hansi Flick t'a ftonte për të luajtur në Kupën e Botës në Katar. Ai e mbylli sezonin si kryegolashënuesi i kampionatit me 16 gola sëbashku me Christopher Nkunkun, duke u bërë lojtari i parë i Werderit që shpallet golashënuesi më i mirë i Bundesligës që nga Miroslav Klose në sezonin 2005–06.

Borussia Dortmund
Më 31 gusht 2023, Borussia Dortmund njoftoi transferimin e Füllkrug në një marrëveshje tre-vjeçare për 13 milion € plus 2 milion € bonuse.

Füllkrug shënoi golin e parë me klubin më 29 shtator në fitoren 3–1 në transfertë kundër Hoffenheimit. Goli i tij i parë në UEFA Ligën e Kampioneve erdhi më 7 nëntor në fitores 2–0 kundër Newcastle United në fazën e grupeve. Më 28 janar 2024, ai shënoi një tregolësh, përfshirë dy penallti, në fitoren 3–1 kundër Bochumit në kampionat. Më 16 prill, Füllkrug shënoi në fitoren 4–2 kundër Atlético Madridit në ndeshjen e dytë çerek-finale të Ligës së Kampioneve, duke ndihmuar Dortmundin të kualifikohej në gjysëm-finale për herë të parë pas 11 vitesh me rezultatin e përgjithshëm 5–4. Në ndeshjen e parë gjysëm-finale kundër Paris Saint-Germain, ai shënoi golin e vetëm të fitores 1–0 në Signal Iduna Park.

Füllkrug e mbylli sezonin e parë dhe të vetëm me Dortmundin si golashënuesi i dytë më i mirë i klubit në Bundesligë me 12 gola.

West Ham United
Më 5 gusht 2024, Füllkrug i'u bashkua klubit anglez West Ham United në një marrëveshje katër-vjeçare. Klubi sipas raportimeve pagoi 27 milion £ për kartonin e tij. Ai bëri debutimin e tij në Premier Ligë më 17 gusht në humbjen 2–1 kundër Aston Villës, duke u aktivizuar si zëvëndësues në pjesën e dytë.

Më 2 janar 2026, Füllkrug u transferua në Itali te Milani në formë huazimi deri në përfundim të sezonit; klubi italian kishte të drejtën e blerjes përfundimtare. Ai shënoi golin e parë me klubin më 18 janar në fitoren minimale 1–0 kundër Lecces vetëm tre minuta pasi kishte hyrë si zëvëndësues.

Karriera ndërkombëtare
Në nëntor 2022, Füllkrug ishte pjesë e ekipit që do të luante në FIFA Kupën e Botës 2022. Ai shënoi në debutimin e tij në ndeshjen miqësore kundër Omanit. Ai gjithashtu u bë lojtari më i vjetër që debuton me kombëtaren në moshën 29 vjeç e 280 ditë që nga Martin Max, i cili ishte 33 vjeç e 253 ditë në debutimin e tij në vitin 2002. Më 27 nëntor, ai regjistroi golin e parë në Kupën e Botës në barazimin 1–1 kundër Spanjës në fazën e grupeve. Katër ditë më pas, ai shënoi sërisht, këtë herë në fitoren 4–2 kundër Kosta Rikës që nuk ishte e mjaftueshme për të kaluar grupin; Gjermania u rendit në vendin e tretë duke u eleminuar.

Në maj 2024, Füllkrug u thirr për të marrë pjesë në UEFA Euro 2024. Ai debutoi në ndeshjen hapëse të turnamentit kundër Skocisë, duke u aktivizuar si zëvëndësues në minutën e 63të. Ai shënoi vetëm pesë minuta më vonë, duke kontribuar në fitoren 5–1. Në ndeshjen e fundit në grup, Füllkrug u aktivizua sërisht si zëvëndësues dhe shënoi në minutat shtesë kundër Zvicrës, duke shmangur humbjen e Gjermanisë si dhe duke i dhënë kualifikimin në fazën me eliminim direkt si fitues i grupit.

Profili i lojtarit
Füllkrug është një qëndër-sulmues tipik, potent dhe me instikt për gol. Ai mund të gjuaj me të dyja këmbët si dhe është një lojtar i fuqishëm në duelet ajërore. Ai gjithashtu zotëron një gjuajtje të fuqishme dhe të saktë nga distanca.

Jeta personale
Pseudonimi i Füllkrug është "Lücke" (boshllëk në gjermanisht) për shkak të boshllëkut në dhëmbët e tij të para. Ai një grua që quhet Lisa si dhe një vajzë që ka lindur në vitin 2019. Motra e tij, Anna-Lena, luan si sulmuese për Hannover 96 kurse gjyshi i tij, Gerd, ka luajtur më parë për SV Arminia Hannover.

Pas një aksidenti në fushën stërvitore të Werder Bremenit, Füllkrug përfundoi i shtruar në spital me dhëmbin e shokut të tij të skuadrës në ballë.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupa KombëtareKupa e LigësEvropaTjetërGjithsejDivizioniNdshGolaNdshGolaNdshGolaNdshGolaNdshGolaNdshGolaWerder Bremen II2011–123. Liga225––––2252012–13Regionalliga Nord45––––45Gjithsej2610––––2610Werder Bremen2011–12Bundesliga11100–––1112012–13Bundesliga12111–––1322013–14Bundesliga0010–––10Gjithsej23221–––253Greuther Fürth (huazim)2013–142. Bundesliga21610––202461. FC Nürnberg2014–152. Bundesliga24310–––2532015–162. Bundesliga301421––203415Gjithsej541731––2059181. FC Nürnberg II2015–16Regionalliga Bayern10––––10Hannover 962016–172. Bundesliga27520–––2952017–18Bundesliga341422–––36162018–19Bundesliga14211–––153Gjithsej752153–––8024Werder Bremen2019–20Bundesliga8410––201142020–21Bundesliga19620–––2162021–222. Bundesliga331910–––34192022–23Bundesliga281620–––30162023–24Bundesliga2011–––31Gjithsej904571––209946Borussia Dortmund2023–24Bundesliga291210–133–4315West Ham United2024–25Premier League000000––00Gjithsej karriera3191131960013360357122

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaGjermania202243202397202483Gjithsej2113

Golat me kombëtaren
Rezultatet e Gjermanisë të listuara të parat, kolonat e golave tregojnë rezultatin pas çdo goli të shënuar nga Füllkrug.
+ Lista e golave ndërkombëtar të shënuar nga Niclas FüllkrugNr.DataVendiNdshKundërshtariGoliRezultatiKompeticioni 1  16 nëntor 2022  Kompleksi Sportiv Sulltan Qaboos, Muscat, Oman  1    1–0  1–0  Ndeshje miqësore 2  27 nëntor 2022  Stadiumi Al Bayt, Al Khor, Katar  3    1–1  1–1  FIFA Kupa e Botës 2022 3  1 dhjetor 2022  Stadiumi Al Bayt, Al Khor, Katar  4    4–2  4–2  FIFA Kupa e Botës 2022 4  25 mars 2023  Mewa Arena, Mainz, Gjermani  5    1–0  2–0  Ndeshje miqësore 5  2–0  6  28 mars 2023  RheinEnergieStadion, Këln, Gjermani  6    1–2  2–3  Ndeshje miqësore 7  12 qershor 2023  Weserstadion, Bremen, Gjermani  7    1–0  3–3  Ndeshje miqësore 8  14 tetor 2023  Pratt & Whitney Stadium, East Hartford, Shtetet e Bashkuara  10    2–1  3–1  Ndeshje miqësore 9  17 tetor 2023  Lincoln Financial Field, Philadelphia, Shtetet e Bashkuara  11    2–2  2–2  Ndeshje miqësore 10  18 nëntor 2023  Olympiastadion, Berlin, Gjermani  12    2–2  2–3  Ndeshje miqësore11  26 mars 2024  Waldstadion, Frankfurt, Gjermani  15   2–1  2–1  Ndeshje miqësore 12  14 qershor 2024  Allianz Arena, Mynih, Gjermani  17    4–0  5–1  UEFA Euro 2024 13  23 qershor 2024  Waldstadion, Frankfurt, Gjermani  19    1–1  1–1 UEFA Euro 2024

Trofe
Klube
Borussia Dortmund
UEFA Liga e Kampioneve finalist: 2023–24

Personale
Lojtari i Muajit i Bundesligës: shtator 2022, tetor 2022
Ekipi i Sezonit i Bundesligës: 2022–23
Ekipi i Sezonit i Bundesligës nga VDV (sindikata e futbollistëve në Gjermani): 2022–23
Golashënuesi më i mirë i Bundesligës: 2022–23 (16 gola)

 Referime 

Lidhje të jashtme

Niclas Füllkrug te Soccerbase
Niclas Füllkrug te BDFutbol

Kategoria:Lindje 1993
Kategoria:Njerëz që jetojnë
Kategoria:Futbollistë gjermanë
Kategoria:Futbollistë në kombëtaren gjermane
Kategoria:Futbollistë në SV Werder Bremen
Kategoria:Futbollistë në SV Werder Bremen II
Kategoria:Futbollistë në SpVgg Greuther Fürth
Kategoria:Futbollistë në 1. FC Nürnberg
Kategoria:Futbollistë në Hannover 96
Kategoria:Futbollistë në Borussia Dortmund
Kategoria:Futbollistë në West Ham United F.C.
Kategoria:Futbollistë në A.C. Milan
Kategoria:Futbollistë në Regionalliga
Kategoria:Futbollistë 3. Liga
Kategoria:Futbollistë në 2. Bundesliga
Kategoria:Futbollistë në Bundesliga
Kategoria:Futbollistë në Premier League
Kategoria:Futbollistë në Serie A
Kategoria:Futbollistë në FIFA Kupën e Botës 2022
Kategoria:Futbollistë në UEFA Euro 2024